EL
C 198/32
Επίσημη Εφημερίδα της Ευρωπαϊκής Ένωσης
16.5.2022
Αντικείμενο Προσφυγή δυνάμει του άρθρου 263 ΣΛΕΕ με αίτημα την ακύρωση της εκτελεστικής αποφάσεως (EE) 2019/1835 της Επιτροπής, της 30ής Οκτωβρίου 2019, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ 2019, L 279, σ.
98), καθόσον αφορά ορισμένες δαπάνες που πραγματοποιήθηκαν από την Ιταλική Δημοκρατία.
Διατακτικό Το Γενικό Δικαστήριο αποφασίζει: 1) Ακυρώνει την εκτελεστική απόφαση (EE) 2019/1835 της Επιτροπής, της 30ής Οκτωβρίου 2019, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), καθόσον επιβάλλει στην Ιταλική Δημοκρατία κατ’ αποκοπήν διόρθωση 2 %, όσον αφορά στρεμματικές ενισχύσεις που χορηγήθηκαν στην Ιταλία, ύψους 143 924 279,14 ευρώ, για τα έτη υποβολής αιτήσεων 2015 και 2016, και κατ’ αποκοπήν διόρθωση 10 %, ύψους 72 704,23 ευρώ, όσον αφορά το δείγμα/καταβολή υπ’ αριθ.
8 σχετικά με την κοινότητα του Campoli Monte Taburno, κατ’ εφαρμογήν του μέτρου υπ’ αριθ.
322, που αποτελεί μέρος των μέτρων αγροτικής ανάπτυξης για τα έτη υποβολής αιτήσεων 2014, 2015 και 2016.
2) Απορρίπτει την προσφυγή κατά τα λοιπά.
3) Η Ιταλική Δημοκρατία και η Ευρωπαϊκή Επιτροπή φέρουν τα δικαστικά έξοδά τους.
(1)
EE C 68 της 2.3.2020.
Απόφαση του Γενικού Δικαστηρίου της 16ης Μαρτίου 2022 — BSEF κατά Επιτροπής (Υπόθεση T-113/20) (1) (Ενέργεια – Οδηγία 2009/125/ΕΚ – Απαιτήσεις οικολογικού σχεδιασμού για ηλεκτρονικές διατάξεις απεικόνισης – Κανονισμός (ΕE) 2019/2021 – Απαγόρευση των αλογονωμένων επιβραδυντικών φλόγας στο περίβλημα και στη βάση των ηλεκτρονικών διατάξεων απεικόνισης – Αρμοδιότητα του εκδότη της πράξης – Πρόδηλη πλάνη εκτίμησης – Ασφάλεια δικαίου – Αναλογικότητα – Ίση μεταχείριση) (2022/C 198/44) Γλώσσα διαδικασίας: η αγγλική Διάδικοι Προσφεύγον: Bromine Science Environnemental Forum (BSEF) (Βρυξέλλες, Βέλγιο) (εκπρόσωποι: R. Cana, E. Mullier και H. Widemann, δικηγόροι) Καθής: Ευρωπαϊκή Επιτροπή (εκπρόσωποι: B. De Meester και L. Haasbeek) Αντικείμενο Προσφυγή δυνάμει του άρθρου 263 ΣΛΕΕ με αίτημα την ακύρωση του κανονισμού (ΕΕ) 2019/2021 της Επιτροπής, της 1ης Οκτωβρίου 2019, για τον καθορισμό απαιτήσεων οικολογικού σχεδιασμού για ηλεκτρονικές διατάξεις απεικόνισης σύμφωνα με την οδηγία 2009/125/ΕΚ του Ευρωπαϊκού Κοινοβουλίου και του Συμβουλίου, για την τροποποίηση του κανονισμού (ΕΚ) αριθ.
1275/2008 της Επιτροπής και για την κατάργηση του κανονισμού (ΕΚ) αριθ.
642/2009 της Επιτροπής (ΕΕ 2019, L 315, σ. 241), καθόσον ο εν λόγω κανονισμός απαγορεύει τη χρήση αλογονωμένων επιβραδυντικών φλόγας στο περίβλημα και στη βάση των ηλεκτρονικών διατάξεων απεικόνισης.
Διατακτικό Το Γενικό Δικαστήριο αποφασίζει: 1) Απορρίπτει την προσφυγή.
2) Καταδικάζει το Bromine Science Environnemental Forum (BSEF) στα δικαστικά έξοδα.
(1)
EE C 129 της 20.4.2020.